Урыстәыла АШәМ Колумбиа атәылауаҩ игәиҽаннаҵеит аԥшыхәрамҩаԥгара шзалымшо
© Foto / ФСБ РФФСБ РФ пресекла деятельность группы граждан по финансированию террористов
© Foto / ФСБ РФ/
АҞӘА, ԥхынҷкәын 5 - Sputnik. Урыстәыла АШәМ адырра ҟанаҵеит Колумбиа атәылауаҩ Хиральдо Сараи Альберто Енрике официалла агәҽанҵара шинаҭаз аԥшыхәрамҩаԥгара шзалымшо азы. Абри атәы аанацҳауеит РИА Новости.
"Урыстәыла Афедералтә шәарҭадаратә маҵзура адырра ҟанаҵеит Колумбиа атәылауаҩ Хиральдо Сараи Альберто Енрике официалла агәҽанҵара шинаҭаз Урыстәыла Ашьаустә закәанеидкыла ахәҭаҷ 276 иазыԥхьагәанаҭо ацәгьоура–аԥшыхәрамҩаԥгара шзалымшо азы", - ҳәа ануп адырраҭараҿы.
Уаанӡа, ашәахьа, Урыстәыла Ашьаусҭҵааратә еилакы адырра ҟанаҵеит ЕАА аилахәырақәа рҿаҵала урыстәылатәи ар ирзырхоу афеикқәа алазырҵәоз Колумбиа ауаҩԥсы иганахьала ашьаусҭҵаара шхыркәшоу азы. Ашьаусҭҵаара хацыркын УА АШәМ аконтрԥшыхәратә маҵзура аматериалқәа рышьаҭала.
Латынтәи Америка ауаҩԥсы мшаԥымзазы Москватәи аӡбарҭа дарбаандаҩит. Аусӡбарҭа ишьақәнаргылеит хәажәкыра 5 инаркны мшаԥы 9 аҟынӡа Урыстәыла анхараз азин змоу ари ахаҿы Москва ахәаахәҭратә центрқәа руак аҿы ателефонқәа шықәиргылоз, урҭ рыла аоператорцәа урыстәылатәи ар Украина рхымҩаԥгашьаз афеикқәа алаирҵәаларц.
Аилак аҿы иазгәарҭеит аколумбиауаҩ еиҿкааз агәыԥ дшалахәыз, иумҭақәа напхгара шрырҭоз аҳәаанырцәуаа. Уи азы иара аԥара изыршәон. Уажәы ари ахаҵа дырбаандаҩуп.
6 Ԥхынҷкәын 2022, 13:57